Hazaengedték Mirjamot
Több hónap után kiengedték a kórházból csütörtökön Mirjamot, azt a kislányt, aki másfél hónapja szívátültetésen esett át - hangzott el az RTL Híradóban. A két és fél éves kislány hat hete kapott új szívet. Mirjam a mûtét óta megerõsödött, az utolsó kórházban töltött napokban már úgy szaladgált, mint bármelyik kisgyerek.
Mirjam hónapokig csak a rácsos ágyából figyelhette a környezetét, most azonban fel is kelhetett. A kislány szívizombetegséggel született. Szeptember végén annyira rosszul lett, hogy már csak mûszívvel tudták fenntartani a keringését. Õ volt az elsõ gyerek, akinek mûszívet ültettek be itthon.
A két és fél éves kislány hetekig feküdt a mûszívvel mozdulatlanul. Október végén aztán teljesült szülei álma: találtak donort, és a kislánynak beültették az új szívet. A mûtét után steril szobába került, még a szülei is csak speciális öltözetben mehettek be hozzá. Most már nem csak a kedve jó, hanem orvosai szerint az új szíve is nagyon jól mûködik.
A szülei egyeztettek az orvosokkal az otthoni teendõkrõl, majd Mirjam három hónap után hazaindult. Otthon végre a testvérével is találkozhat, akit eddig csak kórterem üvegablakán keresztül láthatott pár percre.
Mirjamnak két évig még folyamatosan gyógyszereket kell majd szednie, hogy a szervezete elfogadja az új szívét. Az orvosok abban bíznak, hogy nem lesz szükség újabb beültetésre. A kislánynak néhány hónapig steril körülmények között kell majd élnie, de ha minden rendben lesz, fél év múlva már együtt játszhat majd a többi gyerekkel.
egészségügy